། མཐར་ཐུག་ཐེག་པ་གཅིག་ཏུ་སྟོན་པའི་མདོ་དགོངས་གཞི་དགོས་པ་དངོས་ལ་གནོད་
-8-

གསུང་ལན་ཀླུ་སྒྲུབ་དགོངས་རྒྱན།
བྱེད་གསུམ་གྱི་སྒོ་ནས་དྲང་དོན་དགོངས་པ་ཅན་དུ་བཀྲལ་ནས། མཐར་ཐུག་ཐེག་པ་
གསུམ་དུ་གྲུབ་པ་བསྟན་བྱའི་གཙོ་བོར་བྱས་ནས་སྟོན་པའི་ཐེག་ཆེན་གྱི་བསྟན་བཅོས་
ཡིན་པའི་ཕྱིར། ཡང་དེ་ཆོས་ཅན། སེམས་ཙམ་པའི་བསྟན་བཅོས་ཡིན་ཏེ། མཚན་ཉིད་
གསུམ་ལ་བདེན་པར་གྲུབ་མ་གྲུབ་ཀྱི་ཁྱད་པར་ཕྱེ་ནས། ཡོངས་གྲུབ་བདེན་གྲུབ་ཏུ་གཙོ་
བོར་ སྟོན་ པའི་ཐེག་ ཆེན་ གྱི་ བསྟན་བཅོས་ཡིན་པའི་ཕྱིར། དེས་ན་ བྱམས་ཆོས་སྡེ་ ལྔ་
དགོངས་པ་གཏན་མི་གཅིག་སྟེ། མངོན་རྟོགས་རྒྱན་དང་རྒྱུད་བླ་མར་མཐར་ཐུག་ཐེག་པ་
གཅིག་ཏུ་བཤད། སེམས་ཅན་ཐམས་ཅད་ཀྱི་རྒྱུད་ལ་སངས་རྒྱས་ཀྱི་རིགས་ཡོད་པ་དང༌།
(༧བ)གཞན་དབང་དང་ཡོངས་གྲུབ་བདེན་པར་མེད་པ་དང༌། ཉན་རང་འཕགས་པས་
ཆོས་ཀྱི་བདག་མེད་ངེས་པར་རྟོགས་དགོས་པ་དང་། ཀུན་གཞིའི་རྣམ་ཤེས་ཁས་མི་ལེན་
པ་སོགས། མགོན་པོ་ཀླུ་སྒྲུབ་ཀྱི་དགོངས་པ། དཔལ་ལྡན་ཟླ་བས་བཀྲལ་བ་ཇི་ལྟ་བ་
བཞིན་བཤད་ཅིང་། བྱམས་ཆོས་ཕྱི་མ་གསུམ་དུ་དེ་རྣམས་ལས་བཟློག་སྟེ་བཤད་པའི་
ཕྱིར། མངོན་རྟོགས་རྒྱན་དང་རྒྱུད་བླ་མར་མཐར་ཐུག་ཐེག་པ་གཅིག་ཏུ་བཤད་པའི་ཚུལ་
ལ། མངོན་རྟོགས་རྒྱན་དུ་བཤད་ཚུལ་ལམ་ཤེས་ཀྱི་ཡན་ལག་གི་སྐབས་ལས་གསལ་
ཞིང་། རྒྱུད་བླ་མ་ལས་ཀྱང་། མཐར་ཐུག་ཐེག་པ་གཅིག་ཏུ་བཤད་པ་ཡིན་ཏེ། དེ་ཉིད་
ལས། མི་རྟག་སྡུག་བསྔལ་བདག་མེད་དང་། །ཞི་བའི་སྒྲ་ཡིས་ཐབས་མཁྱེན་པ། །སེམས་
ཅན་སྲིད་གསུམ་སྐྱོ་བསྐྱེད་ནས། །མྱ་ངན་འདས་ལ་རབ་གཞུག་མཛད། །ཞི་བའི་ལམ་
ལ་རབ་ཞུགས་པ། །མྱ་ངན་འདས་ཐོབ་འདུ་ཤེས་ཅན། །དམ་ཆོས་པདྨ་དཀར་ལ་
སོགས། །ཆོས་ཀྱི་དེ་ཉིད་བསྟན་པ་ཡིས། །དེ་དག་སྔར་འཛིན་ལས་བཟློག་སྟེ། །ཐབས་
དང་ཤེས་རབ་ཡོངས་བཟུང་བས། །ཐེག་པ་མཆོག་ལ་སྨིན་མཛད་དེ། བྱང་ཆུབ་མཆོག་
ཏུ་ལུང་བསྟན་ཏོ། །ཞེས་གསུངས་པ་འདིས་མཐར་ཐུག་ཐེག་པ་གཅིག་ཏུ་གསལ་བར་
བསྟན་ཏོ། །གལ་ཏེ་དེ་ལྟར་གསུང་བ་བྱང་ཆུབ་ཏུ་འགྱུར་བ་པོའི་ཉན་ཐོས་ཀྱི་དབང་དུ་
-9-

རྗེ་བཙུན་ཆོས་ཀྱི་རྒྱལ་མཚན་གྱི་གསུང་འབུམ། ༼༡༢༽
བྱས་པ་ཡིན་གྱི། ཞི་བ་བགྲོད་པ་གཅིག་པུ་བའི་ཉན་ཐོས་དགྲ་བཅོམ་པས་སངས་རྒྱ་བ་
མི་སྲིད་པ། རྒྱུད་བླ་མའི་དགོངས་པ་ཡིན་ནོ། །ཞེ་ན། དེ་ལྟར་ན་དམ་ཆོས་པད་དཀར་གྱི་
ལུགས་ ལའང་ མཐར་ ཐུག་ ཐེག་ པ་ གསུམ་ དུ་ (༨ན)གྲུབ་ པར་ ཐལ་བ་བཟློག་ཏུ་མེད་
དོ། །ཞེས་རྗེ་ཙོང་ཁ་པ་ཡབ་སྲས་གསུང་ངོ་། །
གཞན་ཡང་རྒྱུད་བླ་མ་ནས། མཐར་ཐུག་ཐེག་པ་གཅིག་ཏུ་བཤད་པ་ཡིན་ཏེ། དེ་
ཉིད་ལས། ཐུབ་པ་ཆོས་ཀྱི་སྐུ་ཅན་ཏེ། །ཚོགས་ཀྱང་དེ་ཡི་མཐར་ཐུག་ཕྱིར། །ཞེས་ཐེག་
པ་གསུམ་གྱི་ཚོགས་དགེ་འདུན་དཀོན་མཆོག་ཀྱང༌། མཐར་ཆོས་སྐུ་ཐོབ་ནས་མཐར་
ཕྱིན་པར་འགྱུར་བར་བཤད་པའི་ཕྱིར། འདི་རྣམས་ལ་དགོངས་བཞེད་ཀྱི་འབྲུ་ཇི་ལྟར་
གནང་། གཞན་ཡང་། སྒྲུབ་བྱེད་མང་མོད་ཀྱང་མངས་པར་འགྱུར་བས་མ་ཞུས་སོ། །
༈ བྱམས་ཆོས་ཕྱི་མ་གསུམ་དུ་མཐར་ཐུག་ཐེག་པ་གསུམ་དུ་བསྟན་པ་ཡིན་ཏེ།
མདོ་སྡེ་རྒྱན་ལས། ཆོས་དང་བདག་མེད་རྣམ་གྲོལ་རྣམས། །མཚུངས་ཕྱིར་རིགས་ནི་ཐ་
དད་ཕྱིར། །བསམ་གཉིས་ཐོབ་ཕྱིར་སྤྲུལ་པའི་ཕྱིར། །མཐར་ཐུག་ཕྱིར་ན་ཐེག་གཅིག་
ཉིད། །ཅེས་དགོངས་གཞི་བདུན་གྱི་སྒོ་ནས་མཐར་ཐུག་ཐེག་པ་གཅིག་ཏུ་སྟོན་པའི་མདོ་
དྲང་དོན་དགོངས་པ་ཅན་དུ་བསྒྲུབ་ནས། དགོས་པ་འཆད་པ་ན། ཁ་ཅིག་དག་ནི་དྲང་
ཕྱིར་དང༌། །གཞན་དག་རྗེས་སུ་འཛིན་པའི་ཕྱིར། །རྫོགས་པའི་སངས་རྒྱས་རྣམས་ཀྱིས་
ནི། །མ་ངེས་རྣམས་ལ་ཐེག་གཅིག་བསྟན། །ཞེས་སོགས་བཤད་པའི་ཕྱིར། རྒྱུད་བླ་མ་
ལས། སེམས་ཅན་ཐམས་ཅད་ཀྱི་རྒྱུད་ལ་སངས་རྒྱས་ཀྱི་རིགས་ཡོད་པར་བཤད་པ་ཡིན་
ཏེ། དེ་ཉིད་ལས། རྫོགས་སངས་སྐུ་ནི་འཕྲོ་ཕྱིར་དང་། །དེ་བཞིན་ཉིད་དབྱེར་མེད་ཕྱིར་
དང་། ། །རིགས་ཡོད་ ཕྱིར་ན་ ལུས་ ཅན་ཀུན། །རྟག་ཏུ་སངས་རྒྱས་སྙིང་པོ་ཅན། ། ཞེས་
དང་། སྡུག་ བདེའི་ སྐྱོན་ ཡོན་ (༨བ)མཐོང་ བ་ དེ། །རིགས་ ཡོད་ ལས་ ཡིན་ གང་ ཕྱིར་
དེ། ། །རིགས་ མེད་དག་ ལ་ མེད་ ཕྱིར་རོ། །ཞེས་དང༌། གལ་ཏེ་སངས་ རྒྱས་ ཁམས་ མེད་
- 10-

གསུང་ལན་ཀླུ་སྒྲུབ་དགོངས་རྒྱན།
ན། །སྡུག་ལ་སྐྱོ་བར་མི་འགྱུར་ཞིང་། །མྱ་ངན་འདས་ལ་འདོད་པ་དང་། །དོན་གཉེར་
སྨོན་པའང་མེད་པར་འགྱུར། །ཞེས་སོགས་ཀྱི་རྗེས་སུ་འགྲོ་ལྡོག་གི་སྒོ་ནས་སེམས་ཅན་
ཐམས་ཅད་ཀྱི་རྒྱུད་ལ་སངས་རྒྱས་ཀྱི་རིགས་ཡོད་པར་བཤད་པའི་ཕྱིར། གལ་ཏེ་སེམས་
ཙམ་པས་ཀྱང་རིགས་ཆད་ཀྱི་སེམས་ཅན་གྱི་རྒྱུད་ལ་སངས་རྒྱས་ཀྱི་རིགས་ཡོད་པར་
ཁས་ལེན་པས་སྐྱོན་མེད་དོ། །ཞེས་གསུངས་ན། དེ་ཡང་མི་འཐད་དེ། དེ་ལྟ་ན་སེམས་
ཙམ་པས། ཡུལ་ངེས་པ་དང་ཁྱབ་པ་དང་། །ཞེས་གསུངས་པའི་དོན། སེམས་ཅན་ཐམས་
ཅད་ལ་སངས་རྒྱས་ཀྱི་རིགས་ཀྱིས་ཁྱབ་པ་ལ་བཤད་དགོས་ལ། སེམས་ཙམ་པས་དེ་ལྟ་
མི་འཆད་པར་ཁྱབ་པའི་དོན། སངས་རྒྱས་ཀྱི་རིགས་ཅན་ལ་སངས་རྒྱས་ཀྱི་རིགས་ཀྱིས་
ཁྱབ་པའི་དོན་དུ་འདོད་པར་བརྒྱད་སྟོང་འགྲེལ་ཆེན་ལས་བཤད་ཅིང་། མདོ་སྡེ་རྒྱན་གྱི་
འགྲེལ་པར་ཡང་རིགས་ཆད་ཀྱི་སེམས་ཅན་གྱི་རྒྱུད་ལ་མྱང་འདས་ཀྱི་རིགས་མེད་པར་
བཤད་དོ། །ཉན་རང་འཕགས་པས་ཆོས་ཀྱི་བདག་མེད་རྟོགས་པ་ཡང་། རྒྱུད་བླ་མ་ལས།
རང་བྱུང་རྣམས་ཀྱི་དོན་དམ་དེ། །དད་པ་ཉིད་ཀྱིས་རྟོགས་བྱ་ཡིན། །ཞེས་སོགས་ཀྱི་
སྐབས་སུ་གསལ་བར་བཤད་པའི་ཕྱིར། མདོ་སྡེ་རྒྱན་ལས་ནི། ཉན་རང་འཕགས་པས་
ཆོས་ཀྱི་བདག་མེད་མ་རྟོགས་པར་བཤད་པ་ཡིན་ཏེ། ཐེག་པ་ཆེན་པོ་དེ་ཆེན་པོ་བདུན་
ལྡན་དུ་འཆད་པའི་སྐབས་སུ། ཡེ་ཤེས་ཆེ་བའི་དོན་ལ། ཐེག་ཆེན་ལ་བདག་མེད་གཉིས་
ཀ་རྟོགས་པའི་ཡེ་ཤེས་ཡོད་ཅིང་། ཉན་རང་རིགས་ངེས་པ་(༩ན)ལ་དེ་མེད་པར་བཤད་
པའི་ཕྱིར་ཏེ། མདོ་སྡེ་རྒྱན་ལས། དམིགས་པ་ཆེ་བ་ཉིད་དང་ནི། །དེ་བཞིན་སྒྲུབ་
གཉིས་དག་དང༌། །ཡེ་ཤེས་བརྩོན་འགྲུས་རྩོམ་པ་དང་། །ཐབས་ལ་མཁས་པར་གྱུར་
དེ། །ཆེན་པོ་འདི་དང་ལྡན་པའི་ཕྱིར། །ཐེག་ཆེན་ཞེས་ནི་ངེས་པར་བརྗོད། །ཅེས་
གསུངས་པའི་ཕྱིར། དེ་བཞིན་དུ་རྒྱུད་བླའི་ལུགས་ལ། བདེན་འཛིན་ཉོན་སྒྲིབ་ཏུ་བཞེད་
པ་དང་། ཀུན་གཞིའི་རྣམ་ཤེས་མི་བཞེད་པའི་རྒྱུ་མཚན་འགྲེལ་པའི་དོན་འཆད་པའི་
- 11 -

རྗེ་བཙུན་ཆོས་ཀྱི་རྒྱལ་མཚན་གྱི་གསུང་འབུམ། ༼༡༢༽
སྐབས་སུ། རྗེ་ཡབ་སྲས་ཀྱི་བཞེད་པ་རྒྱུ་མཚན་དུ་འབུལ་བ་ཡིན། འཕགས་པ་ཐོགས་
མེད་ཀྱིས་རྒྱུད་བླའི་དགོངས་པ་ཐལ་འགྱུར་དུ་བཀྲལ་བ་ཡིན་ཏེ། འཕགས་པ་ཐོགས་
མེད་ཀྱིས། རྒྱུད་བླའི་འགྲེལ་པར། འཕགས་པ་ཡིན་ན་ཆོས་ཀྱི་བདག་མེད་རྟོགས་པས་
ཁྱབ་པ་དང་། བདེན་འཛིན་ཉོན་སྒྲིབ་ཏུ་བཞེད་པ་སོགས་ཐལ་འགྱུར་བའི་ལུགས་ཐུན་
མོང་མ་ཡིན་པར་རང་ལུགས་ལ་ཞལ་གྱིས་བཞེས་ཤིང་། ཀུན་གཞིའི་རྣམ་ཤེས་ཀྱང་མི་
བཞེད་པར་གསུངས་པའི་ཕྱིར། འཕགས་པ་ཡིན་ན་ཆོས་ཉིད་མངོན་སུམ་དུ་རྟོགས་པས་
ཁྱབ་པར་བཞེད་པ་ཡིན་ཏེ། འགྲེལ་པར། བྱིས་པ་རྣམས་ཀྱིས་ལས་དང་ཉོན་མོངས་པ་
དང་། སྐྱེ་བའི་ཀུན་ནས་ཉོན་མོངས་པ་འདི་དག་ནི། ཁམས་གཅིག་ཏུ་ཡང་དག་པ་ཇི་
བཞིན་དུ་མི་ཤེས་པ་ལ་རབ་ཏུ་འཇུག་གོ །ཞེས་འཁོར་བ་ལས་གྲོལ་བ་ལ། ཁམས་བདེ་
བར་གཤེགས་པའི་སྙིང་པོ་ཞེས་པ། དྲི་མ་དང་བཅས་པའི་སེམས་ཀྱི་ཆོས་ཉིད་མངོན་
སུམ་དུ་རྟོགས་པའི་ཡེ་ཤེས་ཐོབ་དགོས་པར་གསུངས་པའི་ཕྱིར། བདེན་འཛིན་ཉོན་སྒྲིབ་
ཏུ་ ཡང་ (༩བ)འཕགས་ པ་ཐོགས་མེད་བཞེད་པ་ཡིན་ཏེ། ཐོགས་མེད་ཀྱིས་ རྒྱུད་ བླའི་
འགྲེལ་པར་མདོ་དྲངས་པ་ལས། འཇམ་དཔལ་སྐྱེ་བ་མེད་ཅིང་འགག་པ་མེད་པ་ལ་ནི་
སེམས་དང་ཡིད་དང་རྣམ་པར་ཤེས་པ་མི་འཇུག་གོ །གང་ལ་སེམས་དང་ཡིད་དང་རྣམ་
པར་ཤེས་པ་མི་འཇུག་པ་དེ་ལ་ནི། ཀུན་ཏུ་རྟོག་པ་གང་གི་ཚུལ་བཞིན་མ་ཡིན་པ་ལ་ཡིད་
ལ་བྱེད་པར་འགྱུར་བ་ཀུན་ཏུ་རྟོག་པ་འགའ་ཡང་མེད་དོ། །ཚུལ་བཞིན་ཡིད་ལ་བྱེད་པ་
ལ་རབ་ཏུ་སྦྱོར་བ་དེ་ནི། མ་རིག་པ་ཀུན་ནས་ལྡང་བར་མི་བྱེད་དོ། །མ་རིག་པ་ཀུན་ནས་
ལྡང་བ་མེད་པ་གང་ཡིན་པ་དེ་ནི་སྲིད་པའི་ཡན་ལག་བཅུ་གཉིས་ཀུན་ནས་ལྡང་བར་མི་
བྱེད་དོ། །ཞེས་སེམས་ཡིད་རྣམ་པར་ཤེས་པའི་གཉིས་སྣང་གི་སྤྲོས་པ་མ་ལུས་པ་ལོག་
པའི་སྒོ་ནས་བདེན་མེད་མངོན་སུམ་དུ་རྟོགས་པའི་ཚུལ་བཞིན་ཡིད་ལ་བྱེད་པ་དེའི་
སྟོབས་ཀྱིས་ཚུལ་མིན་ཡིད་བྱེད་ཀྱི་མི་རིགས་པ་སྤོང་ལ། དེ་སྤངས་པས་སྲིད་པའི་ཡན་
-12-

གསུང་ལན་ཀླུ་སྒྲུབ་དགོངས་རྒྱན།
ལག་བཅུ་གཉིས་སྤོང་བར་གསུངས་པ་འདིས་བདེན་འཛིན་ཉོན་མོངས་ཅན་གྱི་མ་རིག་
པ་དང་། དེ་ཉིད་བདེན་མེད་རྟོགས་པའི་ཤེས་རབ་ཀྱི་སྟོབས་ཀྱིས་སྤངས་པའི་འཁོར་བ་
ལས་གྲོལ་བ་ཐོབ་པར་གསལ་བར་གསུངས་པའི་ཕྱིར། ཀུན་གཞིའི་རྣམ་ཤེས་ཀྱང་མི་
བཞེད་དེ། ཐེག་བསྡུས་སུ། ཐོག་མ་མེད་པའི་དུས་ཀྱི་ཁམས། །ཆོས་རྣམས་ཀུན་གྱི་གནས་
ཡིན་ཏེ། །དེ་ཡོད་པས་ན་འགྲོ་ཀུན་དང་། །མྱ་ངན་འདས་པ་འཐོབ་པར་འགྱུར། །ཞེས་
པ་ཀུན་གཞིའི་རྣམ་ཤེས་ཡོད་པའི་སྒྲུབ་བྱེད་དུ་དྲངས་པས། ཀུན་གཞིའི་རྣམ་ཤེས་ཡོད་
ན་ ལུང་ འདིས་ ཀུན་ གཞིའི་རྣམ་ ཤེས་བསྟན་དགོས་ལ། ལུང་འདིས་ ཀུན་ གཞིའི་རྣམ་
ཤེས་མ་བསྟན་པའི་ཕྱིར། ལུང་(༡༠ན)འདིས་ཀུན་གཞིའི་རྣམ་ཤེས་མ་བསྟན་ཏེ། འདིའི་
འགྲེལ་པར་སེམས་ཅན་ཐམས་ཅད་ཀྱི་རྒྱུད་ལ་བདེ་གཤེགས་སྙིང་པོ་ཡོད་པའི་སྒྲུབ་བྱེད་
དུ་དྲངས། ཀུན་གཞིའི་རྣམ་ཤེས་བདེ་གཤེགས་སྙིང་པོ་ཡོད་པའི་དོན་དུ་དྲངས། ཀུན་
གཞིའི་རྣམ་ཤེས་བདེ་གཤེགས་སྙིང་པོ་མ་ཡིན་པའི་ཕྱིར།
གཞན་ཡང་། བྱམས་ཆོས་ཕྱི་མ་གསུམ་དང་། དང་པོ་གཉིས་དགོངས་པ་མི་གཅིག་
པ་དང་། ཐོགས་མེད་སྐུ་མཆེད་ཀྱང་ལྟ་བ་མི་མཚུངས་ཤིང་། མདོའི་དོན་འགྲེལ་ཚུལ་ལ་
དགོངས་པ་མི་གཅིག་པར་གྲུབ་སྟེ། འཕགས་པ་ཐོགས་མེད་ཀྱིས་རྒྱུད་བླའི་འགྲེལ་པར།
སྟོང་ཉིད་བདེན་གྲུབ་ཏུ་ལྟ་བ་གསོར་མི་རུང་གི་ལྟ་བར་བཤད་ཅིང༌། སློབ་དཔོན་དབྱིག་
གཉེན་སྟོང་ཉིད་བདེན་གྲུབ་ཏུ་བཞེད་པའི་ཕྱིར། དང་པོ་གྲུབ་སྟེ། ཆོས་ལ་ཁོང་ཁྲོ་བདག་
ལྟ་དང་། ། །ཞེས་ སོགས་ ཀྱི་ འགྲེལ་པར་འཕགས་པ་ཐོགས་མེད་ ཀྱིས། མདོར་བསྡུ་ན་
སེམས་ཅན་གྱི་ཚོགས་ན་སེམས་ཅན་རྣམ་པ་འདི་གསུམ་ཡོད་དེ། སྲིད་པ་འདོད་པ་དང༌།
སྲིད་པ་དང་བྲལ་བར་འདོད་པ་དང་། དེ་གཉིས་ཀ་མངོན་པར་མི་འདོད་པའོ། །ཞེས་
དང་། སྲིད་པ་དང་བྲལ་བར་འདོད་པ་ཡང་རྣམ་པ་གཉིས་ཏེ། ཐབས་མ་ཡིན་པ་ལ་
ཞུགས་པ་དང་། ཐབས་ལ་ཞུགས་པའོ། །དེ་ལ་ཐབས་མ་ཡིན་པ་ལ་ཞུག
ས་མ་ཡིན་པ་ལ་ཞུགས་པ་ཡང་རྣམ་
- 13-

རྗེ་བཙུན་ཆོས་ཀྱི་རྒྱལ་མཚན་གྱི་གསུང་འབུམ། ༼༡༢༽
པ་གསུམ་སྟེ། འདི་ལ་ཕྱི་རོལ་ཏུ་གྱུར་པ་རྩ་ར་ཀ་དང་། ཀུན་ཏུ་རྒྱུ་དང་། གཅེར་བུ་པ་ལ་
སོགས་པ་རྣམ་པ་དུ་མའི་མུ་སྟེགས་པ་མང་པོ་དང་། དེ་དང་མཐུན་པར་སྤྱོད་པ་ཆོས་འདི་
པ་ཉིད་ལ་དད་པ་ཡོད་ཀྱང་། ཉེས་པར་གཟུང་བ་འཛིན་པ་སྟེ། དོན་དམ་པ་ལ་མི་མོས་
པ་གང་ཟག་ཏུ་ལྟ་བ་སྟེ། གང་ལ་བཅོམ་ལྡན་འདས་ཀྱིས་སྟོང་པ་ཉིད་ལ་མོས་(༡༠བ)པ་
མེད་ པ་ ནི་ མུ་ སྟེགས་ པ་ ཉིད་ དང་ཁྱད་པར་མེད་པ་ཡིན་ནོ། །ཞེས་གསུངས་ པ་དང་།
མངོན་པའི་ང་རྒྱལ་ཅན་སྟོང་པ་ཉིད་དུ་ལྟ་བ་སྟེ།
འདི་ལ་སྟོང་པ་ཉིད་དུ་ལྟ་བ་གང་དག་
དེའི་རྣམ་པར་ཐར་པའི་སྒོ་ལ་ཡང་སྟོང་པ་ཉིད་དུ་ལྟ་བར་འགྱུར་བ་གང་གིས་དབང་དུ་
མཛད་ནས། འོད་སྲུངས་གང་ཟག་ཏུ་ལྟ་བ་རི་རབ་ཙམ་ནི་སླའི་མངོན་པའི་ང་རྒྱལ་ཅན་
སྟོང་པ་ཉིད་དུ་ལྟ་བ་ནི་དེ་ལྟ་མ་ཡིན་ནོ། །ཞེས་གསུངས་པའོ། །ཞེས་པ་འདིས་སེམས་
ཙམ་པ་སྟོང་ཉིད་བདེན་གྲུབ་ཏུ་ལྟ་བའི་ལྟ་བ་ལ་གནས་པས། གསོར་མི་རུང་གི་ལྟ་བ་ལ་
གནས་ པར་ བཤད་ གསུངས་ པ་ མི་ འཐད་པར་ཐལ། ། ཐོགས་མེད་རང་ཉིད་ སྟོང་ ཉིད་
བདེན་གྲུབ་ཏུ་བཞེད་པའི་ཕྱིར། རྟགས་ཞལ་གྱིས་བཞེས། གལ་ཏེ་སེམས་ཙམ་པ་འདིའི་
སྐབས་ཀྱི་གསོར་མི་རུང་གི་ལྟ་བ་ལ་གནས་པའི་གང་ཟག་མ་ཡིན་ནོ། །ཞེས་གསུངས་
ན། དེ་ལྟ་ན་སེམས་ཙམ་པ་འདིའི་སྐབས་ཀྱི་སེམས་ཅན་གྱི་ཕུང་པོ་གསུམ་དུ་མ་འདུས་
པར་འགྱུར་བས་ཐོགས་མེད་ཀྱི་འགྲེལ་པའི་བཤད་པ་དེ། མཐའ་མ་ཆོད་པའི་བཤད་
་ཐལ་བའི་སྐྱོན་དུ་འགྱུར་རོ། །གལ་ཏེ་འཕགས་པ་ཐོགས་མེད་ཀྱིས་ས་སྡེ་ལྔ་སོགས་
སུ་སྟོང་ཉིད་བདེན་གྲུབ་ཏུ་བཞེད་པ་སོགས་སེམས་ཙམ་པ་དང་མཐུན་པར་བཤད་པ་མ་
ཡིན་ནམ། ཞེ་ན། དེ་ནི་དབྱིག་གཉེན་ལ་སོགས་པའི་སེམས་ཙམ་པ་རྗེས་སུ་བཟུང་བའི་
ཕྱིར་དུ་གསུངས་པར་སློབ་དཔོན་ཆོས་བཤེས་སོགས་ཀྱི་བཤད་པ་ལྟར་རིགས་པས་
འཕགས་པ་ཐོགས་མེད་ཀྱིས་མཛད་པའི་རྒྱུད་བླའི་འགྲེལ་པ་དང་ས་སྡེ་ལྔ་སོགས་ནི་
དབུས་གཙང་ཁམས་གསུམ་བཞིན་དུ་ལུང་པ་མི་གཅིག་པར་འདོད་ལ། དེས་ན་ཐོགས་
- 14 -

གསུང་ལན་ཀླུ་སྒྲུབ་དགོངས་རྒྱན།
མེད་ཀྱི་རྒྱུད་བླའི་འགྲེལ་པ་དང༌། སློབ་དཔོན་དབྱིག་གཉེན་གྱི་གཞུང་མདོའི་དགོངས་
པ་འགྲེལ་ཚུལ་ལ་དགོངས་པ་མི་(༡༡ན)གཅིག་སྟེ། རྒྱུད་བླའི་འགྲེལ་པར། འཕགས་
པ་ཐོགས་མེད་ཀྱིས་གཏན་ཡོངས་སུ་མྱ་ངན་ལས་མི་འདའ་བའི་སེམས་ཅན་ཡོད་པར་